भोपाल। पहले फोटोग्राफी फिर पुरानी गाड़ियों की खरीद-फरोख्त का कारोबार कर रहे युवक की महत्वाकांक्षा ने उसे शॉर्ट कट से अधिक मुनाफा कमाने के लालच में धकेल दिया। फोटो एडिटिंग के हुनर का इस्तेमाल कर वह कलर प्रिंटर से नकली करंसी बनाकर चलाने भी लगा। घर के एक कमरे में महज 10 हजार रुपए खर्च कर उसने नोट बनाने का 'कारखाना"बना लिया। वह सिर्फ तीन रुपए के खर्च में 50 रुपए का नकली, लेकिन हूबहू असली जैसा नोट बनाने भी लगा था,लेकिन पुलिस के मुखबिर तंत्र ने उसे दबोच लिया। फिलहाल वह जेल में है।